Foto’s: Hy vra oumagrootjie na skooldansŉ 19-jarige hoërskoolleerling van Rockford in die Amerikaanse deelstaat Ohio het sy 89-jarige oumagrootjie na sy skooldans gevra. Times Bulletin berig dat Austin Dennison sy oumagrootjie, Delores, gevra het om hom na sy skooldans te vergesel aangesien sy nooit die geleentheid gehad het om haar skooldans by te woon nie. “Ek het ouma gevra of sy my metgesel sal wees vir die skooldans en sy het gesê sy sal geëerd wees. Ek het vir haar gesê dit sal my voorreg wees. Ek is met wonderlike grootouers en oorgrootouers geseën wat so baie weet soos wat hulle doen.” Dennison het spesiaal vir sy oumagrootjie ŉ pêrelhalssnoer gekoop vir die geleentheid. Hy het ook vir ŉ haar ŉ liedjie op die kitaar gespeel en gesing. Die twee het voor die dans by Delores se gunsteling restaurant gaan eet. Dennison het egter seker gemaak dat sy oumagrootjie teen 21:00 weer in die bed was.